# Jurnalul Oficial C 285A/26 i

| | ISSN 1977-1029 |
| --- | --- |
| Jurnalul Oficial
  al Uniunii Europene | C 285A |
| | |
| Ediţia în limba română | Comunicări şi informări | Anul 6526 iulie 2022 |

ISSN 1977-1029

Jurnalul Oficial

al Uniunii Europene

C 285A

Ediţia în limba română

Comunicări şi informări

Anul 6526 iulie 2022

---

| Cuprins | Pagina |
| --- | --- |
| | V   Anunţuri |
| | PROCEDURI ADMINISTRATIVE |
| | Comisia Europeană |
| 2022/C 285 A/01 | Întreprinderea comună europeană pentru ITER și pentru dezvoltarea energiei de fuziune (F4E) – Publicarea unui post vacant pentru funcția de director (Agent temporar – gradul AD 14) – COM/2022/20086 | 1 |

Cuprins

Pagina

V   Anunţuri

PROCEDURI ADMINISTRATIVE

Comisia Europeană

2022/C 285 A/01

Întreprinderea comună europeană pentru ITER și pentru dezvoltarea energiei de fuziune (F4E) – Publicarea unui post vacant pentru funcția de director (Agent temporar – gradul AD 14) – COM/2022/20086

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Comisia Europeană

| 26.7.2022 | RO | Jurnalul Oficial al Uniunii Europene | CA 285/1 |
| --- | --- | --- | --- |

26.7.2022

RO

Jurnalul Oficial al Uniunii Europene

CA 285/1

---

Întreprinderea comună europeană pentru ITER și pentru dezvoltarea energiei de fuziune (F4E)

Publicarea unui post vacant pentru funcția de director

(Agent temporar – gradul AD 14)

COM/2022/20086

(2022/C 285 A/01)

Cine suntem

Întreprinderea comună europeană pentru ITER și pentru dezvoltarea energiei de fuziune (Fusion for Energy – F4E) a fost înființată prin Decizia 2007/198/Euratom a Consiliului (1) pentru o perioadă de 35 de ani. Aceasta este agenția internă a Euratom în sensul Acordului ITER și al dispozițiilor de punere în aplicare a acestuia.

Astfel, rolul principal al F4E este de a furniza contribuția europeană (45 %) la construirea proiectului ITER, în limitele bugetului, la timp și în conformitate cu cerințele ITER. ITER este o mașină/un dispozitiv de cercetare privind fuziunea, aflat în construcție în Cadarache, Franța, care va constitui un salt major către generarea de energie curată și durabilă prin fuziune, oferind o sursă viitoare de energie care va completa sursele regenerabile de energie. Și ceilalți semnatari ai Acordului ITER (China, India, Japonia, Coreea, Rusia și SUA) furnizează componente. F4E contribuie, de asemenea, la activitățile din cadrul abordării extinse cu Japonia și coordonează activitățile de pregătire pentru construirea unui reactor de fuziune demonstrativ (DEMO) și a instalațiilor conexe.

F4E are sediul la Barcelona, în Spania. Conform unei decizii a consiliului de conducere, limba de lucru a personalului întreprinderii comune este engleza. Printre părțile interesate ale F4E se numără Parlamentul European, Consiliul Uniunii Europene, Comisia Europeană, Organizația ITER, consiliul de conducere al F4E, industria, laboratoarele europene de fuziune și publicul larg. Resursele orientative ale F4E pentru perioada 2021-2027 sunt de ordinul a 6,7 miliarde EUR. Pentru a afla mai multe despre F4E, puteți consulta site-ul https://fusionforenergy.europa.eu

Ce propunem

Postul de director al întreprinderii comune.

Directorul întreprinderii comune este directorul general care răspunde de gestionarea curentă a F4E și reprezentantul legal al acesteia. Directorul răspunde în fața consiliului de conducere al F4E și acționează sub îndrumarea acestuia, în strânsă coordonare cu Comisia Europeană, în calitatea acesteia de reprezentant al Euratom în cadrul Consiliului ITER. Directorul este responsabil de gestionarea organizației F4E și o reprezintă în fața Organizației ITER.

Directorul gestionează personalul F4E, care a crescut treptat odată cu avansarea construcției. În prezent, F4E cuprinde aproximativ 440 de membri ai personalului, pe lângă 400 de angajați externi, în principal prestatori de servicii. Evoluția sa viitoare va depinde de nevoile și de progresele proiectului, precum și de disponibilitatea finanțării.

Responsabilitățile directorului includ:

| 1. | asigurarea îndeplinirii obiectivelor F4E în conformitate cu misiunea sa și, în special, asigurarea faptului că contribuția europeană (în natură și în numerar) la Organizația ITER este furnizată la timp și în conformitate cu cerințele ITER și cu standardele de securitate nucleară, precum și în limitele bugetului aprobat; |
| --- | --- |

1.

asigurarea îndeplinirii obiectivelor F4E în conformitate cu misiunea sa și, în special, asigurarea faptului că contribuția europeană (în natură și în numerar) la Organizația ITER este furnizată la timp și în conformitate cu cerințele ITER și cu standardele de securitate nucleară, precum și în limitele bugetului aprobat;

| 2. | participarea la gestionarea pe deplin integrată a proiectului ITER, în strânsă cooperare cu Organizația ITER, cu un accent deosebit pe eforturile care contribuie la buna execuție a proiectului prin eforturi comune ale F4E și ale Organizației ITER; |
| --- | --- |

2.

participarea la gestionarea pe deplin integrată a proiectului ITER, în strânsă cooperare cu Organizația ITER, cu un accent deosebit pe eforturile care contribuie la buna execuție a proiectului prin eforturi comune ale F4E și ale Organizației ITER;

| 3. | participarea la coordonarea generală a proiectului ITER prin colaborarea eficace cu toate părțile interesate, în special cu Organizația ITER (în cadrul abordării „o echipă – un proiect”), cu alte agenții naționale ale ITER și cu Comisia Europeană; |
| --- | --- |

3.

participarea la coordonarea generală a proiectului ITER prin colaborarea eficace cu toate părțile interesate, în special cu Organizația ITER (în cadrul abordării „o echipă – un proiect”), cu alte agenții naționale ale ITER și cu Comisia Europeană;

| 4. | prezentarea de rapoarte Consiliului de administrație al F4E și obținerea aprobării acestuia cu privire la aspectele strategice și bugetare legate de F4E; |
| --- | --- |

4.

prezentarea de rapoarte Consiliului de administrație al F4E și obținerea aprobării acestuia cu privire la aspectele strategice și bugetare legate de F4E;

| 5. | asigurarea gestionării eficiente a resurselor umane, promovarea unui mediu de lucru sănătos și colaborativ bazat pe încredere, a solidarității și a respectului și aplicarea unei politici privind diversitatea și egalitatea de șanse, cu sprijinul serviciilor relevante ale Comisiei care fac schimb de bune practici în materie de gestionare a resurselor umane aplicabile în cadrul Comisiei; |
| --- | --- |

5.

asigurarea gestionării eficiente a resurselor umane, promovarea unui mediu de lucru sănătos și colaborativ bazat pe încredere, a solidarității și a respectului și aplicarea unei politici privind diversitatea și egalitatea de șanse, cu sprijinul serviciilor relevante ale Comisiei care fac schimb de bune practici în materie de gestionare a resurselor umane aplicabile în cadrul Comisiei;

| 6. | luarea în considerare și punerea în aplicare a unor instrumente de gestionare adecvate, de exemplu evaluarea managementului la 360 de grade, pentru a asigura performanța și reziliența organizației și pentru a asigura condiții de muncă adecvate în contextul provocărilor intrinseci legate de un proiect „premieră”; |
| --- | --- |

6.

luarea în considerare și punerea în aplicare a unor instrumente de gestionare adecvate, de exemplu evaluarea managementului la 360 de grade, pentru a asigura performanța și reziliența organizației și pentru a asigura condiții de muncă adecvate în contextul provocărilor intrinseci legate de un proiect „premieră”;

| 7. | elaborarea și punerea în aplicare a unui plan general de proiect, stabilirea programului de lucru al F4E, definirea indicatorilor de performanță care permit urmărirea progreselor înregistrate de proiect în conformitate cu obiectivele ITER și asigurarea celei mai eficace utilizări a resurselor F4E; |
| --- | --- |

7.

elaborarea și punerea în aplicare a unui plan general de proiect, stabilirea programului de lucru al F4E, definirea indicatorilor de performanță care permit urmărirea progreselor înregistrate de proiect în conformitate cu obiectivele ITER și asigurarea celei mai eficace utilizări a resurselor F4E;

| 8. | planificarea și execuția bugetului F4E, în conformitate cu regulamentul său financiar (2) și cu buna gestiune financiară, în strânsă cooperare cu serviciile Comisiei; |
| --- | --- |

8.

planificarea și execuția bugetului F4E, în conformitate cu regulamentul său financiar (2) și cu buna gestiune financiară, în strânsă cooperare cu serviciile Comisiei;

| 9. | elaborarea și punerea în aplicare a unor strategii de achiziționare și furnizare de componente de către F4E cu respectarea termenelor, a normelor de calitate și a bugetului impus, inclusiv toate activitățile conexe de C & D; atribuirea și monitorizarea contractelor de achiziții publice în conformitate cu procedurile de achiziții publice ale UE și respectând politica industrială a UE și a F4E; |
| --- | --- |

9.

elaborarea și punerea în aplicare a unor strategii de achiziționare și furnizare de componente de către F4E cu respectarea termenelor, a normelor de calitate și a bugetului impus, inclusiv toate activitățile conexe de C & D; atribuirea și monitorizarea contractelor de achiziții publice în conformitate cu procedurile de achiziții publice ale UE și respectând politica industrială a UE și a F4E;

| 10. | prezentarea de rapoarte instituțiilor europene relevante, precum și organismelor parlamentare naționale, în strânsă coordonare cu Comisia; |
| --- | --- |

10.

prezentarea de rapoarte instituțiilor europene relevante, precum și organismelor parlamentare naționale, în strânsă coordonare cu Comisia;

| 11. | asigurarea implementării și urmărirea aplicării recomandărilor rezultate în urma auditurilor efectuate de serviciile Comisiei Europene sau de Curtea de Conturi Europeană; |
| --- | --- |

11.

asigurarea implementării și urmărirea aplicării recomandărilor rezultate în urma auditurilor efectuate de serviciile Comisiei Europene sau de Curtea de Conturi Europeană;

| 12. | asigurarea faptului că activitățile organizației generează sinergii cu Programul european integrat de fuziune (EUROfusion) și încurajează în continuare dezvoltarea industriei energiei de fuziune în Europa; |
| --- | --- |

12.

asigurarea faptului că activitățile organizației generează sinergii cu Programul european integrat de fuziune (EUROfusion) și încurajează în continuare dezvoltarea industriei energiei de fuziune în Europa;

| 13. | reprezentarea F4E, inclusiv la nivel internațional, în relația cu toate părțile interesate. |
| --- | --- |

13.

reprezentarea F4E, inclusiv la nivel internațional, în relația cu toate părțile interesate.

O descriere mai detaliată a sarcinilor directorului figurează în Decizia 2007/198/Euratom.

Profilul căutat (criterii de selecție)

Candidații ar trebui să aibă:

Competențe de conducere

| — | Experiență dovedită și de succes la nivelul conducerii superioare într-o organizație internațională de mari dimensiuni, inclusiv gestionarea unor procese de schimbare. |
| --- | --- |

—

Experiență dovedită și de succes la nivelul conducerii superioare într-o organizație internațională de mari dimensiuni, inclusiv gestionarea unor procese de schimbare.

| — | Capacitate dovedită și experiență solidă în gestionarea și direcționarea resurselor financiare și umane ale unui serviciu de mari dimensiuni. |
| --- | --- |

—

Capacitate dovedită și experiență solidă în gestionarea și direcționarea resurselor financiare și umane ale unui serviciu de mari dimensiuni.

| — | Capacitatea de a conduce, de a motiva și de a dezvolta echipe multiculturale formate din persoane cu înaltă calificare, valorificând în mod optim atât potențialul acestora, cât și potențialul fiecărui individ. |
| --- | --- |

—

Capacitatea de a conduce, de a motiva și de a dezvolta echipe multiculturale formate din persoane cu înaltă calificare, valorificând în mod optim atât potențialul acestora, cât și potențialul fiecărui individ.

| — | Dovada spiritul său de echipă în cadrul echipei de conducere a unei organizații care își desfășoară activitatea la frontierele științei, tehnologiei și industriei. |
| --- | --- |

—

Dovada spiritul său de echipă în cadrul echipei de conducere a unei organizații care își desfășoară activitatea la frontierele științei, tehnologiei și industriei.

| — | Aptitudini analitice foarte bune și capacitatea de a rezolva probleme organizaționale și operaționale. |
| --- | --- |

—

Aptitudini analitice foarte bune și capacitatea de a rezolva probleme organizaționale și operaționale.

Competențe și experiență de specialitate

| — | Experiență în gestionarea de proiecte tehnologice de vârf într-un mediu european sau internațional. Experiență care implică construirea unei instalații tehnologice de mari dimensiuni și unice ar constitui un avantaj. |
| --- | --- |

—

Experiență în gestionarea de proiecte tehnologice de vârf într-un mediu european sau internațional. Experiență care implică construirea unei instalații tehnologice de mari dimensiuni și unice ar constitui un avantaj.

| — | Capacitatea de a gestiona activitățile de achiziții industriale de mari dimensiuni în conformitate cu cele mai înalte standarde în materie de asumare a responsabilității și de transparență și respectând normele europene aplicabile în materie de achiziții publice. |
| --- | --- |

—

Capacitatea de a gestiona activitățile de achiziții industriale de mari dimensiuni în conformitate cu cele mai înalte standarde în materie de asumare a responsabilității și de transparență și respectând normele europene aplicabile în materie de achiziții publice.

| — | Experiența în construcția și/sau gestionarea de instalații nucleare, inclusiv interacțiunile cu o autoritate de securitate nucleară, ar constitui un avantaj. |
| --- | --- |

—

Experiența în construcția și/sau gestionarea de instalații nucleare, inclusiv interacțiunile cu o autoritate de securitate nucleară, ar constitui un avantaj.

| — | Înțelegerea tehnologiilor pe care se bazează dispozitivele de fuziune și a activităților, politicilor și programelor europene și internaționale de cercetare în domeniul fuziunii ar constitui un avantaj. |
| --- | --- |

—

Înțelegerea tehnologiilor pe care se bazează dispozitivele de fuziune și a activităților, politicilor și programelor europene și internaționale de cercetare în domeniul fuziunii ar constitui un avantaj.

Calități personale

| — | Aptitudini excelente de comunicare și negociere și capacitatea de a construi relații productive pe termen lung cu contractanții și cu alte părți interesate. |
| --- | --- |

—

Aptitudini excelente de comunicare și negociere și capacitatea de a construi relații productive pe termen lung cu contractanții și cu alte părți interesate.

| — | Capacitatea de a reprezenta F4E pe plan extern și de a comunica în mod eficace cu toate părțile interesate. |
| --- | --- |

—

Capacitatea de a reprezenta F4E pe plan extern și de a comunica în mod eficace cu toate părțile interesate.

| — | Aptitudini interpersonale solide și capacitatea de a asigura comunicarea bidirecțională cu personalul. |
| --- | --- |

—

Aptitudini interpersonale solide și capacitatea de a asigura comunicarea bidirecțională cu personalul.

Criterii obligatorii (cerințe de eligibilitate)

Vor fi luați în considerare pentru etapa de selecție numai candidații care îndeplinesc, până la termenul-limită de depunere a candidaturilor, următoarele cerințe formale:

| — | Cetățenie: candidații trebuie să fie cetățeni ai unuia dintre statele membre ale Uniunii Europene. Sub rezerva unei decizii a consiliului de conducere al F4E de a autoriza o excepție în conformitate cu articolul 12 alineatul (2) litera (a) din Regimul aplicabil celorlalți agenți ai Uniunii Europene, dacă este necesar, pentru numirea directorului, își pot depune candidatura și cetățenii următoarelor țări, cu condiția să fie membre ale F4E la data-limită de înscriere: Elveția, Regatul Unit. |
| --- | --- |

—

Cetățenie: candidații trebuie să fie cetățeni ai unuia dintre statele membre ale Uniunii Europene. Sub rezerva unei decizii a consiliului de conducere al F4E de a autoriza o excepție în conformitate cu articolul 12 alineatul (2) litera (a) din Regimul aplicabil celorlalți agenți ai Uniunii Europene, dacă este necesar, pentru numirea directorului, își pot depune candidatura și cetățenii următoarelor țări, cu condiția să fie membre ale F4E la data-limită de înscriere: Elveția, Regatul Unit.

| — | Titlu sau diplomă universitară: candidații trebuie să aibă:






  — | fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin patru ani; |
| --- | --- | --- |

—

Titlu sau diplomă universitară: candidații trebuie să aibă:

—

fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin patru ani;

| — | fie un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin un an, atunci când durata normală a studiilor universitare este de cel puțin trei ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos). |
| --- | --- |

—

fie un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin un an, atunci când durata normală a studiilor universitare este de cel puțin trei ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos).

| — | Experiență profesională: candidații trebuie să aibă cel puțin 15 ani de experiență profesională postuniversitară (3) la un nivel la care pot avea acces pe baza calificărilor menționate anterior. Cel puțin cinci ani din această experiență profesională trebuie să fie dobândiți într-un domeniu relevant pentru activitățile întreprinderii comune. |
| --- | --- |

—

Experiență profesională: candidații trebuie să aibă cel puțin 15 ani de experiență profesională postuniversitară (3) la un nivel la care pot avea acces pe baza calificărilor menționate anterior. Cel puțin cinci ani din această experiență profesională trebuie să fie dobândiți într-un domeniu relevant pentru activitățile întreprinderii comune.

| — | Experiență într-o funcție de conducere: cel puțin cinci ani din experiența profesională postuniversitară trebuie să fi fost dobândiți într-o funcție de conducere la nivel înalt (4) într-un domeniu relevant pentru acest post. |
| --- | --- |

—

Experiență într-o funcție de conducere: cel puțin cinci ani din experiența profesională postuniversitară trebuie să fi fost dobândiți într-o funcție de conducere la nivel înalt (4) într-un domeniu relevant pentru acest post.

| — | Cunoștințe lingvistice: candidații trebuie să cunoască temeinic una dintre limbile oficiale ale Uniunii Europene (5) și satisfăcător o altă limbă oficială a Uniunii Europene. Comitetele de selecție vor verifica, în cadrul interviului (interviurilor), în ce măsură candidații îndeplinesc cerința privind cunoașterea satisfăcătoare a unei alte limbi oficiale a UE. În acest scop, interviul (sau o parte a acestuia) s-ar putea desfășura în limba respectivă. |
| --- | --- |

—

Cunoștințe lingvistice: candidații trebuie să cunoască temeinic una dintre limbile oficiale ale Uniunii Europene (5) și satisfăcător o altă limbă oficială a Uniunii Europene. Comitetele de selecție vor verifica, în cadrul interviului (interviurilor), în ce măsură candidații îndeplinesc cerința privind cunoașterea satisfăcătoare a unei alte limbi oficiale a UE. În acest scop, interviul (sau o parte a acestuia) s-ar putea desfășura în limba respectivă.

| — | Limita de vârstă: candidații trebuie să fie în măsură, la data-limită de depunere a candidaturii, să își încheie mandatul complet de 5 ani înainte de împlinirea vârstei de pensionare. Pentru personalul temporar al Uniunii Europene, vârsta de pensionare corespunde sfârșitului lunii în care persoana respectivă împlinește vârsta de 66 de ani [a se vedea articolul 47 din Regimul aplicabil celorlalți agenți ai Uniunii Europene (6)]. |
| --- | --- |

—

Limita de vârstă: candidații trebuie să fie în măsură, la data-limită de depunere a candidaturii, să își încheie mandatul complet de 5 ani înainte de împlinirea vârstei de pensionare. Pentru personalul temporar al Uniunii Europene, vârsta de pensionare corespunde sfârșitului lunii în care persoana respectivă împlinește vârsta de 66 de ani [a se vedea articolul 47 din Regimul aplicabil celorlalți agenți ai Uniunii Europene (6)].

Selecția și numirea

Directorul va fi numit de consiliul de conducere al F4E, pe baza unei liste restrânse de candidați puse la dispoziție de Comisia Europeană.

Pentru a întocmi această listă restrânsă, Comisia Europeană organizează o selecție în conformitate cu procedurile sale de selecție și recrutare (a se vedea Documentul privind politica referitoare la înalții funcționari – Document on Senior Officials Policy (7).

În cadrul acestei proceduri de selecție, Comisia Europeană instituie un comitet de preselecție din care pot face parte un reprezentant numit de consiliul de conducere al întreprinderii comune și un observator numit tot de consiliul de conducere. Acest comitet examinează toate candidaturile, efectuează o primă verificare a eligibilității și îi identifică pe acei candidați care au profilul cel mai potrivit în raport cu criteriile de selecție menționate mai sus, care pot fi invitați să susțină un interviu cu comitetul de preselecție.

Comitetul de preselecție formulează concluzii în urma interviurilor respective și propune o listă de candidați care vor susține interviuri suplimentare cu Comitetul consultativ privind numirile (CCN) din cadrul Comisiei Europene. CCN, luând în considerare concluziile comitetului de preselecție, va stabili candidații care vor fi invitați la un interviu.

Candidații care vor fi convocați la un interviu cu CCN vor participa la probe organizate într-un centru de evaluare, care se vor desfășura pe parcursul unei zile întregi sub supravegherea unor consultanți externi din domeniul recrutării. Pe baza rezultatelor interviului și a raportului centrului de evaluare, CCN stabilește o listă restrânsă a candidaților considerați potriviți să exercite funcția de director al F4E.

Candidații înscriși pe lista restrânsă stabilită de CCN vor fi invitați la un interviu cu membrul Comisiei responsabil de direcția generală însărcinată cu relațiile cu întreprinderea comună (8).

În urma acestor interviuri, Comisia Europeană adoptă o listă restrânsă cu cei mai potriviți candidați, care va fi comunicată consiliului de conducere al F4E. Consiliul de conducere poate decide să invite la interviuri candidații de pe această listă restrânsă întocmită de Comisie, înainte de a-l numi în funcția de director pe unul dintre ei. Includerea pe această listă restrânsă nu garantează numirea în funcție.

Este posibil să li se ceară candidaților să participe și la alte interviuri și/sau teste în afara celor indicate mai sus. De asemenea, candidaților li se poate solicita să dea o declarație în fața comisiei (comisiilor) relevante ale Parlamentului European.

Candidatul selectat ar trebui să dețină sau să fie în măsură să obțină o certificare a autorizării de securitate valabilă de la autoritatea națională de securitate din țara sa. Autorizarea de securitate a personalului reprezintă decizia administrativă emisă după finalizarea unei investigații de securitate efectuate de către autoritatea națională de securitate competentă, în conformitate cu actele cu putere de lege și normele naționale aplicabile în materie de securitate, prin care se atestă că persoanei respective i se poate permite accesul la informații clasificate până la un nivel specificat. (Vă atragem atenția asupra faptului că procedura necesară pentru obținerea autorizării de securitate poate fi demarată numai la cererea angajatorului, nu și la cererea candidatului.)

Candidatul nu va avea acces la informații UE clasificate la nivelul CONFIDENTIEL UE/EU CONFIDENTIAL sau la un nivel superior și nu va putea participa la reuniunile la care se discută despre informații UE clasificate la acest nivel decât după ce i-a fost acordată autorizarea de securitate de către statul membru vizat și după ce a fost finalizată procedura de acordare a autorizării prin emiterea notei de informare obligatorii din punct de vedere juridic de către Direcția Securitate a Comisiei Europene.

Diversitate și incluziune

Întreprinderea comună recunoaște că un echilibru sănătos între viața profesională și cea privată este un factor motivațional important pentru multe persoane și că un mediu de lucru modern este din ce în ce mai așteptat și în cadrul organizațiilor publice. În calitate de angajator, întreprinderea comună se angajează să asigure egalitatea de gen și să prevină discriminarea pe orice motiv. Aceasta încurajează în mod activ candidaturile din partea tuturor candidaților calificați, oricare ar fi capacitățile lor, provenind din orizonturi variate și dintr-o diversitate de state membre ale UE, pe o bază geografică cât mai largă posibil. Pentru a promova egalitatea de gen, întreprinderea comună încurajează în special candidaturile din partea femeilor. Persoanele cu handicap pot beneficia de asistență în cursul procedurii de recrutare. Pentru informații suplimentare, trimiteți un e-mail la adresa hr-selections@f4e.europa.eu și/sau consultați site-ul https://fusionforenergy.europa.eu/

Condițiile de încadrare în muncă

Salariul și condițiile de încadrare în muncă sunt cele stabilite în Regimul aplicabil celorlalți agenți ai Uniunii Europene.

Candidatul selectat va fi angajat de F4E ca agent temporar cu gradul AD 14 (9). Acesta va fi încadrat în treapta 1 sau 2 a gradului menționat, în funcție de durata experienței sale profesionale anterioare.

Candidatul selectat va fi numit pentru un mandat inițial de cinci ani, cu posibilitatea unei prelungiri de cel mult cinci ani, în conformitate cu regulamentul de înființare a întreprinderii comune în vigoare în momentul numirii.

Candidații trebuie să aibă în vedere cerința prevăzută în Regimul aplicabil celorlalți agenți ai Uniunii Europene conform căreia toți noii angajați trebuie să încheie cu succes o perioadă de probă de nouă luni.

Locul de desfășurare a activității este Barcelona, Spania.

Postul este disponibil începând cu 1 ianuarie 2024.

Independență și declarația de interese

Înainte de a-și prelua atribuțiile, directorul va trebui să dea o declarație prin care se angajează să acționeze în mod independent în interesul public și să declare toate interesele despre care s-ar putea considera că aduc atingere independenței sale.

Procedura de depunere a candidaturii

Înainte de a-și depune candidatura, candidații ar trebui să verifice cu atenție dacă îndeplinesc toate cerințele de eligibilitate (din secțiunea „Criterii obligatorii”), în special cele privind tipurile de diplome, experiența profesională la nivel înalt și cunoștințele lingvistice cerute. Neîndeplinirea uneia dintre cerințele de eligibilitate duce la excluderea automată din procedura de selecție.

Dacă doriți să vă depuneți candidatura, trebuie să vă înscrieți prin internet pe site-ul web de mai jos și să urmați instrucțiunile cu privire la diferitele etape ale procedurii:

https://ec.europa.eu/dgs/human-resources/seniormanagementvacancies/

Trebuie să aveți o adresă de e-mail valabilă. Aceasta va servi pentru confirmarea înscrierii dumneavoastră și ne va permite să vă contactăm în cursul diferitelor etape ale procedurii. Prin urmare, vă rugăm să informați Comisia Europeană cu privire la o eventuală modificare a adresei dumneavoastră de e-mail.

Pentru a vă finaliza candidatura, trebuie să încărcați un CV în format PDF, utilizând, de preferință, formatul de CV Europass (10), și să completați online o scrisoare de intenție (de maximum 8 000 de caractere). CV-ul și scrisoarea dumneavoastră de intenție pot fi redactate în oricare dintre limbile oficiale ale Uniunii Europene.

După finalizarea înscrierii online, veți primi un e-mail de confirmare a înregistrării candidaturii dumneavoastră. Dacă nu primiți un e-mail de confirmare înseamnă că nu v-a fost înregistrată candidatura!

Vă atragem atenția asupra faptului că nu este posibil să urmăriți online evoluția candidaturii dumneavoastră. Veți fi contactat direct de Comisia Europeană cu privire la stadiul candidaturii dumneavoastră.

Dacă aveți nevoie de mai multe informații și/sau întâmpinați probleme tehnice, vă rugăm să trimiteți un e-mail la:

HR-MANAGEMENT-ONLINE@ec.europa.eu

Data-limită

Data-limită pentru înscriere este 23 septembrie 2022, ora 12.00 (amiază), ora Bruxelles-ului. După această dată înscrierea nu mai este posibilă.

Este responsabilitatea dumneavoastră să finalizați înscrierea online în timp util. Vă recomandăm cu insistență să nu așteptați până în ultimele zile ale perioadei de depunere a candidaturilor, întrucât traficul internet intens sau o problemă de conectare la internet ar putea conduce la întreruperea procedurii de înscriere online înainte de finalizarea acesteia, obligându-vă, astfel, să reluați întregul proces. După expirarea datei-limită pentru efectuarea înscrierii, nu veți mai putea introduce niciun fel de date. Nu se acceptă înscrieri tardive.

Informații importante pentru candidați

Se atrage atenția candidaților asupra faptului că deliberările diferitelor comitete de selecție sunt confidențiale. Se interzice candidaților sau oricărei alte persoane care acționează în numele lor să stabilească contacte directe sau indirecte cu membri individuali ai acestor comitete. Toate întrebările trebuie adresate secretariatului comitetului relevant.

Protecția datelor cu caracter personal

Comisia Europeană se va asigura că datele cu caracter personal ale candidaților sunt prelucrate în conformitate cu Regulamentul (UE) 2018/1725 al Parlamentului European și al Consiliului (11). Aceste dispoziții se aplică în special în ceea ce privește confidențialitatea și securitatea datelor respective.

---

(1)  Decizia 2007/198/Euratom a Consiliului din 27 martie 2007 de înființare a întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe (JO L 90, 30.3.2007, p. 58), astfel cum a fost modificată prin Decizia 2013/791/Euratom a Consiliului din 13 decembrie 2013 (JO L 349, 21.12.2013, p. 100), Decizia (Euratom) 2015/224 a Consiliului din 10 februarie 2015 (JO L 37, 13.2.2015, p. 8) și Decizia (Euratom) 2021/281 a Consiliului din 22 februarie 2021 (JO L 62, 23.2.2021, p. 41).

(2)  Textul este disponibil la adresa: https://industryportal.f4e.europa.eu/IP_PAGES/keyreference.aspx

(3)  Experiența profesională nu se ia în considerare decât dacă reprezintă o relație de muncă efectivă, definită drept muncă reală și autentică, efectuată în schimbul unei contraprestații monetare și în calitate de angajat (indiferent de tipul de contract) sau de prestator de servicii. Activitățile profesionale desfășurate cu fracțiune de normă vor fi calculate proporțional, pe baza procentului dintr-o normă întreagă al orelor lucrate, dovedit printr-un certificat. Concediul de maternitate/concediul pentru creșterea copilului/concediul de adopție se ia în considerare dacă a avut loc în cadrul unui contract de muncă. Perioadele de lucru la un doctorat sunt asimilate cu experiența profesională, chiar dacă nu au fost plătite, însă pe o durată maximă de trei ani și cu condiția ca doctoratul să fi fost finalizat cu succes. O anumită perioadă nu poate fi luată în calcul decât o singură dată.

(4)  În CV-ul lor, candidații trebuie să indice în mod clar, pentru toți anii în care a fost dobândită experiența într-o funcție de conducere: 1. denumirea și natura funcțiilor de conducere deținute; 2. numărul de angajați avuți în subordine în perioada în care au deținut funcțiile respective; 3. dimensiunea bugetelor gestionate; 4. numărul de niveluri ierarhice superioare și inferioare; și 5. numărul de posturi existente la același nivel ierarhic cu cel al candidatului.

(5)  https://eur-lex.europa.eu/legal-content/RO/TXT/?uri=CELEX%3A01958R0001-20130701

(6)  https://eur-lex.europa.eu/legal-content/RO/TXT/?uri=CELEX%3A01962R0031-20140701

(7)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (există numai în limba engleză)

(8)  Cu excepția cazului în care membrul respectiv al Comisiei a delegat această sarcină, în conformitate cu Decizia Comisiei din 5 decembrie 2007 [PV(2007) 1811] și cu Decizia Comisiei din 30 septembrie 2020 [PV(2020) 2351].

(9)  Coeficientul corector aplicabil remunerației și pensiilor funcționarilor și ale celorlalți agenți ai Uniunii Europene pentru Spania este fixat, de la 1 iulie 2021, la 96,3 %. Acest coeficient face obiectul unei revizuiri anuale.

(10)  Puteți găsi informații cu privire la modul de creare a CV-ului Europass online la adresa: https://europa.eu/europass/en/create-europass-cv

(11)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

---